CELEX: 62020TN0528
Language: hr
Date: 2020-08-18 00:00:00
Title: Predmet T-528/20: Tužba podnesena 18. kolovoza 2020. – Kočner protiv Europola

12.10.2020   
            
            
               HR
            
            
               Službeni list Europske unije
            
            
               C 339/29
            
         
      Tužba podnesena 18. kolovoza 2020. – Kočner protiv Europola
      (Predmet T-528/20)
      (2020/C 339/37)
      Jezik postupka: slovački
      
         Stranke
      
      
         Tužitelj: Marián Kočner (Bratysława, Slovačka) (zastupnici: M. Mandzák i M. Para, odvjetnici)
      
         Tuženik: Agencija Europske unije za suradnju tijela za izvršavanje zakonodavstva (Europol)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  naloži tuženiku plaćanje tužitelju iznosa od 100 000 eura i
               
            
                  —
               
               
                  naloži tuženiku snošenje troškova postupka.
               
            
         Tužbeni razlozi i glavni argumenti
      
      Predmet tužbe je zahtjev na temelju članka 268 UFEU-a za naknadu na temelju izvanugovorne odgovornosti za štetu koju je tužitelju uzrokovana dvama štetnim događajima. Prema tužiteljevu mišljenju, prvi štetni događaj sastoji se u tome da je tužitelj obrađivao tužiteljeve osobne podatke bez pristanka suda ili neovisnog upravnog tijela pribavljanjem i izvlačenjem podataka s mobilnih telefona i curenjem podataka iz tuženikova okruženja (štetni događaj br. 1). Drugi štetni događaj sastoji se u tome da je tuženik izradio službeno izvješće u kojem je naveo da je tužitelj uključen na tzv. „Mafijaške popise” („Mafiánsky zoznamy”).
      Tužitelj u prilog tužbi ističe dva tužbena razloga.
      
                  1.
               
               
                  Prvi tužbeni razlog temelji se na tužiteljevu protupravnom ponašanju koje se sastoji od curenja tužiteljevih osobnih podataka kojima raspolaže tuženik, za što je odgovoran tuženik na temelju članka 38. stavka 7. Uredbe br. 2016/794 (1). U slučaju curenja podataka sa sigurnih mobilnih telefona, došlo je do povrede prava zaštićenih Poveljom Europske unije o temeljnim pravima, dok je u uzročnoj vezi sa štetnim događajem br. 1. nastupila neimovinska šteta, koju tužitelj procjenjuje na 50 000 eura za štetni događaj br. 1.
               
            
                  2.
               
               
                  Drugi tužbeni razlog, koji se temelji na tužiteljevu uključivanju na tzv. „Mafijaške popise” („Mafiánsky zoznamy”), koji nisu uređeni nikakvim propisima, ni na razini prava Unije ni na razini nacionalnog prava, bilo u Slovačkoj Republici ili drugoj državi članici Unije, a takvo uključivanje tužitelja očita je povreda koja se zasniva na nezakonitoj obradi osobnih podataka. Tim se popisima grubo povrjeđuju prava zaštićenih Poveljom Europske unije o temeljnim pravima u svjetlu sudske prakse Suda Europske unije i prakse Europskog suda za ljudska prava. U uzročnoj vezi s događajem br. 2 nastala je neimovinska šteta koju tužitelj procjenjuje na 50 000 eura.
               
            
         (1)  Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL 2016., L 135, str. 53.)